《持敬堂》
宋代·吴龙翰

大哉紫阳箴，诚为百世师。
心法故能传，心印几能提。
明明道统灯，于此接光辉。
端居俨帝临，暗室疑神窥。
立足千仞渊，生怕伤发肤。
兢兢一寸心，炯炯冰雪壶。
脱帽藐王公，无乃酒狂徒。
蹀躞渔阳鼓，傲态逐刑诛。
我则持以敬，譬如龙恋珠。
断断猫捕鼠，绵绵鸡哺雏。
守之戒勿闲，意马防驰驱。

作者简介：吴龙翰（1229—？）字式贤，号古梅，歙县人。生卒年均不详，约宋度宗成淳中前后在世。师方岳，咸淳中贡于乡，以荐授编校国史院实录。咸淳四年（1268）十月与鲍云龙、宋复一等三人，自带干粮，费时三天，涉足丹崖，登上了黄山莲花峰峰顶，并写下《黄山纪游》。吴龙翰所著《黄山纪游》，为现存最早游莲花峰的文字。德祐二年（1276）乡校请充教授，寻弃去。家有老梅，因以古梅为号。尝为之赋。龙翰著有《古梅吟叶》六卷，《四库总目》传于世。